Марио Флориан
Водата
храна

Превод от испански: Александър Муратов, Атанас Далчев, 1968

chitanka.info

Понякога си мисля, че най-добре ще бъде,

ако водата само, водата само храни.

Една безкрайна радост, като река струяща,

е да не мисля вече за моя глад и тяло.

Ако не бе водата, какво била би, боже,

земята — имай милост! — един приятен къшей.

С каква стремглавост луда съсухрени бедняци

земята ще поднасят към твърдите си бърни.

И може би тогава аз няма да оплаквам

добрия индианец, бездомния Танулко!

Защото във стомаха му празен и сирашки

като във огледало, загледани във него,

лика си безпогрешно неволно виждат всички…

Ти днес се виждаш, боже, а аз видях те вече!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.